SET บ่ายบวกแรง 25 จุด แรงซื้อกลับหุ้น “บลูชิพ-กลาง” ลุ้นงบ Q1 แกร่ง
SET ภาคบ่ายบวกแรง 25 จุด รับแรงซื้อกลับหุ้น "บลูชิพ-กลาง" โดยมีกลุ่มแบงก์ และกลุ่มพลังงานนำตลาด รวมถึงหุ้น DELTA, ADVANC, CPALL ลุ้นงบไตรมาส 1/66 แข็งแกร่ง 
SET ภาคบ่ายบวกแรง 25 จุด รับแรงซื้อกลับหุ้น "บลูชิพ-กลาง" โดยมีกลุ่มแบงก์ และกลุ่มพลังงานนำตลาด รวมถึงหุ้น DELTA, ADVANC, CPALL ลุ้นงบไตรมาส 1/66 แข็งแกร่ง
8 พ.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 15:18 น. อยู่ที่ 1,557.91 จุด เพิ่มขึ้น 24.61 (+1.61%) มูลค่าการซื้อขาย 35,894.34 ล้านบาท โดยตลาดหุ้นไทยภาคบ่ายปรับตัวขึ้น 20 จุด ต่อเนื่องจากภาคเช้า มีแรงซื้อหุ้นขนาดใหญ่ (Big Cap) โดยมีกลุ่มแบงก์ และกลุ่มพลังงานนำตลาด รวมถึงหุ้น DELTA, ADVANC, CPALL
ด้าน นายณรงค์เดช จันทรไพศาล ผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยต้นภาคบ่ายบวกไปกว่า 20 จุด รับแรงซื้อคืน จากสัปดาห์ที่แล้วนักลงทุนขายลดความเสี่ยง เพื่อรอความชัดเจนในหลายประเด็น โดยเฉพาะผลประชุมธนาคารกลางสหรัฐ (เฟด) ซึ่งก็ออกมาตามคาดการณ์ โดยปรับขึ้นอัตราดอกเบี้ยในการประชุมเดือนพ.ค.ตามคาด และยังส่งสัญญาณหยุดขึ้นดอกเบี้ยด้วย ขณะที่การปรับลดอัตราดอกเบี้ยก็คาดว่าจะเกิดขึ้นในเดือนก.ย.นี้
ทั้งนี้การปรับตัวลงในช่วงที่ผ่านมา ได้ลงมาทดสอบระดับ 1,520 จุด ซึ่งมี Forward P/E 15 เท่า ต่ำสุดในรอบ 1 ปี  ทำให้มองเป็นจุดเข้าซื้อ ประกอบกับราคาน้ำมันดิบรีบาวด์กว่า 4% ก็ส่งผลดีต่อหุ้นพลังงานให้ปรับตัวขึ้นด้วย โดยให้แนวรับ 1,545-1,540 จุด และแนวต้าน 1,565-1,570 จุด